โรงเรียนมาแตร์เดอีวิทยาลัย

ด้านนอกโรงเรียนมาแตร์เดอีวิทยาลัย
โรงเรียนมาแตร์เดอีวิทยาลัย (Mater Dei School: MD) เป็นโรงเรียนเอกชนคาทอลิกสตรีขนาดใหญ่ ตั้งอยู่บน ถนนเพลินจิต เขตปทุมวัน กรุงเทพมหานคร สังกัดคณะอุร์สุลิน ประเทศไทย ก่อตั้งโดยคุณแม่มารี เบอร์นาร์ด มังแซล เมื่อ พ.ศ. 2471 เปิดสอนระดับชั้นอนุบาล ประถมศึกษา และมัธยมศึกษา

**ประวัติ**
โรงเรียนมาแตร์เดอีวิทยาลัย เป็นโรงเรียนที่คณะอุร์สุลินก่อตั้งขึ้นในประเทศไทย โดยคุณแม่มารี เบอร์นาร์ด มังแซล (Marie Bernard Mancel, G.S.U.) ผู้ซึ่งได้รับมอบหมายจากมหาธิการิณีที่โรม ให้ย้ายจากประเทศอินโดนีเซียมาเป็นอธิการิณีที่สยาม เป็นผู้จัดซื้อที่ดินและก่อตั้งโรงเรียนมาแตร์เดอีวิทยาลัย
ในเดือนธันวาคม พ.ศ. 2468 คุณแม่มารี เบอร์นาร์ด ได้เดินทางมาถึงกรุงเทพมหานคร เมื่อเป็นอธิการิณีที่กรุงเทพมหานคร ได้ประมาณ 3 - 4 เดือน ได้พบที่ดินทำเลดีบนถนนเพลินจิตผืนนี้ ขนาดพื้นที่ 18 ไร่ ซึ่งมีบ้านหลังใหญ่ปลูกสร้างอยู่แล้ว จึงเห็นว่าเหมาะที่จะสร้างเป็นโรงเรียนได้ รวมถึงมุขนายกเรอเน-มารี-โฌแซ็ฟ แปโร ประมุขมิสซังกรุงเทพฯ ได้ให้การสนับสนุน คุณแม่จึงได้ตัดสินใจดำเนินการ 
วันที่ 20 กันยายน พ.ศ. 2470 คุณแม่มารี เบอร์นาร์ด ได้รับการอนุมัติให้ถวายโรงเรียนใหม่ที่สร้างขึ้นนี้แด่พระมารดาพระเจ้า และให้ใช้ชื่อโรงเรียนเป็นภาษาละตินว่า "มาแตร์เดอี" (พระมารดาพระเจ้า) ช่วงปลายปี ทุกอย่างเริ่มเป็นไปได้อย่างราบรื่นและชัดเจนขึ้น เนื่องจากคณะอุร์สุลินได้รับเงินกู้จาก Paris Foreign Missions ที่ฮ่องกง การเตรียมการของโรงเรียนจึงเป็นรูปธรรมขึ้น เมื่อซื้อที่ดินได้แล้ว จึงสร้างอาคารเพิ่มขึ้นหลังหนึ่งทำด้วยไม้สักทั้งหลังเพื่อเป็นอาคารเรียน โดยใช้เวลาสร้างทั้งหมด 7 เดือนเต็ม จากนั้นมาแมร์เทเรซาและผู้ช่วยอีกจำนวนหนึ่ง จึงเริ่มต้นทำความสะอาด จัดเตรียมห้องเรียน ห้องนอน ห้องครัว จัดพื้นที่ส่วนหนึ่งเป็นอารามและวัดเล็ก 
ส่วนอีกด้านหนึ่งที่สำคัญของการจัดตั้งโรงเรียน มาแมร์ราฟาเอล และมาแมร์มารี เดอ ลูร์ด ได้เตรียมหลักสูตรภาษาอังกฤษและภาษาฝรั่งเศส รวมทั้งเตรียมการเรียนการสอนภาษาไทยด้วย เพราะสมัยนั้นทุกโรงเรียนจะต้องมีการจัดสอนภาษาไทยอย่างน้อยวันละหนึ่งคาบทุกวัน ประกอบกับกระทรวงธรรมการผู้รับผิดชอบดูแลการศึกษาในสมัยนั้นค่อนข้างให้อิสระในการดำเนินกิจการของโรงเรียน มีการอนุญาตให้ครูใหญ่และครูเป็นชาวต่างประเทศได้ โดยมีข้อแม้เพียงข้อเดียวคือ ครูใหญ่ต้องรู้ภาษาไทย เมื่อมาแมร์ราฟาเอลสอบภาษาไทยผ่านแล้ว ท่านจึงมีคุณสมบัติเพียงพอที่จะเป็นครูใหญ่ได้ 
ในวันที่ 14 มกราคม พ.ศ. 2471 คณะอุร์สุลินได้รับใบอนุญาตอย่างเป็นทางการให้เปิดโรงเรียนสำหรับเด็กผู้หญิงได้  ต่อมาในวันที่ 2 กุมภาพันธ์ ปีเดียวกันได้มีการเสกอาคารโรงเรียนใหม่ และในวันที่ 6 กุมภาพันธ์ นักเรียนมาแตร์เดอีวิทยาลัยจำนวน 45 คน มาเรียนเป็นวันแรก
โรงเรียนมาแตร์เดอีวิทยาลัยเมื่อแรกเปิดรับนักเรียนสองแผนก คือ แผนกภาษาอังกฤษและแผนกภาษาฝรั่งเศส มีทั้งนักเรียนไปกลับและนักเรียนประจำ 
แม้จะเป็นโรงเรียนสำหรับเด็กผู้หญิงแต่ในชั้นอนุบาลถึงประถม 2 โรงเรียนได้เปิดรับนักเรียนชายด้วย เมื่อปี พ.ศ. 2473 พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ทรงเข้าศึกษาในระดับอนุบาล มีเลขประจำตัวเลขที่ 273 และในอีก 2 ปีถัดมา พระบาทสมเด็จพระมหาภูมิพลอดุลยเดชมหาราช บรมนาถบพิตรก็ทรงเข้าศึกษาเป็นนักเรียนอนุบาลโรงเรียนมาแตร์เดอีวิทยาลัย ทรงได้รับเลขประจำตัว  449
จากช่วงแรกแห่งการบุกเบิกจนถึงวันนี้ โรงเรียนมาแตร์เดอีวิทยาลัยเต็มไปด้วยพระพรแห่งชีวิตและการเติบโตภายใต้ความเป็นผู้นำของซิสเตอร์อุร์สุลินหลายท่าน ที่บรรดาศิษย์สำนึกในพระคุณอยู่เสมอ อาทิ - มาแมร์ราฟาแอล ผู้ที่เป็นที่รักและเคารพ - มาแมร์เทเรซา ผู้นำระบบมอนเตสซอรี่จากประเทศอังกฤษเข้ามาจัดอนุบาลที่มาแตร์เดอีฯ - มาแมร์ซาเวียร์ ครูใหญ่ท่านที่สองของโรงเรียน ซึ่งมีผลงานภาพวาดของท่านหลายภาพที่งดงามประทับที่อาคารเรียนประถมศึกษา
มาแมร์เซนต์จอห์น มาแมร์เจมมะ มาแมร์เซลีน มาแมร์เดโอดาต้า มาแมร์สตานีสลาส และอีกหลายๆ ท่านทีได้สร้างชื่อเสียงแก่มาแตร์เดอีวิทยาลัย โดยการสร้างศิษย์ที่มีคุณภาพ คุณธรรม และปลูกฝังเซอร์เวียมในจิตใจของศิษย์ทุกท่าน

**สัญลักษณ์ประจำโรงเรียน**
คติพจน์ของนักเรียนมาแตร์เดอีวิทยาลัย คือ คำว่า เซอร์เวียม โดยมีสัญลักษณ์ ดังนี้- เซอร์เวียม เป็นสัญลักษณ์ของโรงเรียนคณะอุร์สุลินทั่วโลก เนื่องจากคำว่า URSA ในภาษาละตินแปลว่า หมี จึงใช้ดาวหมีซึ่งประกอบด้วยดวงดาวเล็กๆ 7 ดวง เป็นเครื่องหมายถึงนักบุญอุร์สุลา- กางเขน เป็นเครื่องหมายที่หมายถึงการรับใช้มวลมนุษย์และสละได้แม้ชีวิตด้วยความรัก- อักษรละติน "Serviam" เป็นภาษาละตินแปลว่า "ข้าพเจ้าจะรับใช้" เซอร์เวียม เป็นจุดรวมของความมุ่งหวังที่คณะอุร์สุลินมีต่อศิษย์ทุกคน คือ ต้องการปลูกฝังให้ศิษย์พัฒนาตนเองเต็มศักยภาพเพื่อเป็นมนุษย์ที่สมบูรณ์ไม่มีความเห็นแก่ตัว พร้อมที่จะรับใช้เพื่อนมนุษย์ตามสถานภาพที่สามารถจะกระทำได้

**เพลงประจำโรงเรียน**
 เพลง Mater Dei- เพลง Serviam- เพลง มาร์ชมาแตร์เดอี

**หลักสูตร**

**ระดับมัธยมศึกษาตอนปลาย**
ทางโรงเรียนได้เปิดสอนแผนการเรียนทั้งหมด 6 แผนการเรียน ได้แก่
*วิทย์-คณิต
*ศิลป์-คำนวณ
*ศิลป์-ภาษาฝรั่งเศส
*ศิลป์-ภาษาจีน
*ศิลป์-ดนตรี  
*ศิลป์-ญี่ปุ่น

**ศิษย์เก่าที่มีชื่อเสียง**

**ราชวงศ์**
 พระบาทสมเด็จพระปรเมนทรมหาอานันทมหิดล พระอัฐมรามาธิบดินทร- พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร- หม่อมเจ้ากรณิกา จิตรพงศ์
*หม่อมดุษฎี บริพัตร ณ อยุธยา- เจ้ากอแก้วประกายกาวิล ณ เชียงใหม่ นัดดาของเจ้าแก้วนวรัฐ เจ้าผู้ครองนครเชียงใหม่องค์สุดท้าย- ท่านผู้หญิงภรณี มหานนท์ รองราชเลขานุการในพระองค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง- หม่อมราชวงศ์สุจิตคุณ สารสิน ธิดาคนสุดท้องของ หม่อมเจ้าขจรจบกิตติคุณ กิติยากร- หม่อมราชวงศ์ศรีคำรุ้ง ยุคล รัตนกุล ธิดาของ หม่อมเจ้าชาตรีเฉลิม ยุคล

**การเมืองและราชการ**
 คุณหญิงชโลบล จารุรัตน์ คู่สมรสของ พล.ต.อ.เสริม จารุรัตน์ อดีตหัวหน้านายตำรวจราชสำนัก- ท่านผู้หญิงวิวรรณ เศรษฐบุตร ผู้ได้รับพระราชทานเครื่องราชอิสริยาภรณ์จุลจอมเกล้า- ศาสตราจารย์ ดร.สุชาดา กีระนันทน์ อดีตนายกสภาแห่งจุฬาลงกรณ์มหาวิทยาลัยและนายกสภามหาวิทยาลัยหญิงคนแรกแห่งจุฬาลงกรณ์มหาวิทยาลัย อดีตอธิการบดีแห่งจุฬาลงกรณ์มหาวิทยาลัยและอธิการบดีหญิงคนแรกแห่งจุฬาลงกรณ์มหาวิทยาลัย อดีตคณบดีคณะพาณิชยศาสตร์และการบัญชี จุฬาลงกรณ์มหาวิทยาลัย- แพทองธาร ชินวัตร นายกรัฐมนตรีคนที่ 31 ของประเทศไทย และ หัวหน้าพรรคเพื่อไทย

**ธุรกิจ**
 คุณหญิงวรรณา สิริวัฒนภักดี คู่สมรสของเจริญ สิริวัฒนภักดี- หม่อมราชวงศ์สฤษดิคุณ กิติยากร ประธานกรรมการบริษัทเชลล์ (ประเทศไทย)- ปรมา ไรวา ธิดาของประเวศวุฒิ ไรวา เกษสุดา ไรวา กรรมการผู้จัดการใหญ่ เอส แอนด์ พี- วทานิกา ปทมสิงห์ ณ อยุธยา ผู้ก่อตั้งและนักออกแบบแฟชั่นแบรนด์ วทานิกา

**ศิลปิน นักแสดง นักดนตรี**
 อมรา อัศวนนท์ รองอันดับที่ 4 นางสาวไทย ประจำปี พ.ศ.2496 และนางสาวไทยท่านแรก ที่เข้าร่วมการประกวดนางงามจักรวาลปี1954- ธัญญาเรศ เองตระกูล นักแสดง- บุษกร ตันติภนา นักแสดง- ศรีพรรณ ชื่นชมบูรณ์ นักแสดง- ชีรณัฐ ยูสานนท์ นักแสดง/นักร้อง- เก็จมณี วรรธนะสิน นักแสดง- จรีนา สิริสิงห นักแสดง- วิสา สารสาส นักแสดง- ญารินดา บุนนาค นักแสดง- ธัญยกันต์ ธนกิตติ์ธนานนท์ นักแสดง- แพรวเพชร กาญจน์เกียรติคุณ อดีตนักร้องค่ายอาร์เอส- อมตา จิตตะเสนีย์ ช่างแต่งหน้า- พิยดา จุฑารัตนกุล นักแสดง- พิตต้า ณ พัทลุง นักแสดง- อรรถวดี จิรมณีกุล นักร้อง- มาริสา สุโกศล นักร้อง- กุลนัดดา ปัจฉิมสวัสดิ์ แอนเดอร์สัน พิธีกร, ผู้ประกาศข่าว- ณิชารีย์ กิจวิริยะธนโชติ นักร้อง- เต็มฟ้า กฤษณายุธ นักแสดง- เขมิกา สุขประสงค์ดี นักแสดง- ณัฐชา เดอซูซ่า (จีน่า เดอซูซ่า) นักร้องค่ายเอ็มบีโอ- กรภัทร์ นิลประภา (เคท) สมาชิกวง BNK48- รัตน์ฟ้า ไชยชื่นจิตต์ นักแสดง- พัณณิณ ชาญมนูญ นักแสดง- เพลินพิชญา โกมลารชุน (จูเน่) สมาชิกวง BNK48 รุ่นที่ 2
*ภัทรานิษฐ์ ลิ้มปติยากร นักแสดง
*แพรรุจิรา โกมลารชุน (แพรวา) นักร้อง
*นภัสธนันท์ นิมจิรวัฒน์ นักแสดงเด็ก
*ปรินดา คุ้มธรรมพินิจ ผู้ประกาศข่าว

**โรงเรียนในเครือ**
 โรงเรียนมาแตร์เดอีวิทยาลัย (Mater Dei School Alunmi)- โรงเรียนเรยีนาเชลีวิทยาลัย (Regina Coeli College)- โรงเรียนกุหลาบวัฒนา (Regina Rosarii college)- โรงเรียนวาสุเทวี (Regina Mundi College)- โรงเรียนปิยมาตย์ (Piyamart School)

**อ้างอิง**
หมวดหมู่:โรงเรียนสตรีในกรุงเทพมหานคร
หมวดหมู่:โรงเรียนคาทอลิกในกรุงเทพมหานคร
หมวดหมู่:โรงเรียนเอกชนในกรุงเทพมหานคร
หมวดหมู่:โรงเรียนที่ก่อตั้งในปี พ.ศ. 2471
โรงเรียน
หมวดหมู่:โรงเรียนในเขตปทุมวัน